24/12/2020 | Administración LocalMunicipal
Cabanas
Anuncio

ANUNCIO Na sesión extraordinaria do Pleno da Corporación, celebrada en data 29 de outubro de 2020, procedeuse á aprobación inicial da modificación da Ordenanza fiscal reguladora da taxa por ocupación de terreos de uso público con mesas e cadeiras con finalidade lucrativa. Sometido a información pública, no Boletín Oficial da Provincia da Coruña nº 186, de data 4 de novembro de 2020, polo prazo de trinta días hábiles sen terse presentado alegacións á mesma, elévase automaticamente a definitivo o acordo inicial, publicándose integramente o texto da Ordenanza no Boletín Oficial da Provincia da Coruña, no cumprimento do establecido nos artigos 49 e 70 da Lei 7/1985, de 2 de abril, Reguladora das Bases de Réxime Local. Contra a aprobación definitiva poderá interpoñerse recurso contencioso-administrativo nos termos establecidos na Lei 29/1998, de 13 de xullo, Reguladora da Xurisdición Contencioso-Administrativa.1 FUNDAMENTOS E NATUREZA 2 FEITO IMPOÑIBLE 3 SUXEITOS PASIVOS 4 EXENCIÓNS E BONIFICACIÓNS 5 NORMATIVA APLICABLE 6 COTAS 7 TARIFAS 7.1 TARIFA TIPO XERAL 7.2 EPIGRAFE A.8 OUTRAS CONSIDERACIÓNS 9 PERÍODO IMPOSITIVO DE PAGAMENTO 10 NORMAS SOBRE INGRESO 11 RESPONSABLES 12 NORMAS DE XESTIÓN 13 CLASIFICACIÓN DAS VÍAS PÚBLICAS 14 DISPOSICION FINAL Conforme ó autorizado polo artigo 106 dá Lei 7/1985, do 2 de abril, reguladora dás Bases de Réxime Local, e de acordo co previsto nos artigos 15 a 19, de 5 de marzo, polo que se aproba o Texto refundido da Lei Reguladora das Facendas Locais, este Concello establece a taxa por ocupación de terreos de uso público con mesas e cadeiras con finalidade lucrativa, que se rexerá pola presente Ordenanza, redactada conforme ao disposto non artigo 16 do referido Real Decreto Lexislativo. Constitúen feitos impoñibles desta taxa os aproveitamento especiais ou utilizacións privativas do chan seguintes: • Ocupación de terreos de dominio público local con mesas, cadeiras, tribunas, tablados e outros elementos análogos con finalidade lucrativa. (terrazas) Son suxeitos pasivos da taxa regulada nesta ordenanza, en concepto de contribuíntes as persoas físicas e xurídicas así como as entidades a que se refire o artigo 35.4 da Lei 58/2003 do 17 de decembro, Xeral Tributaria, que gocen, utilicen ou aproveiten especialmente o dominio público local nos aspectos aos que se refire esta ordenanza, mesmo cando non obtivesen a oportuna autorización. De conformidade co disposto no artigo 9 do Texto Refundido da Lei Reguladora de Facendas Locais, non se recoñece beneficio tributario algún, salvo os que sexan consecuencia do establecido en tratados ou Acordos Internacionais ou veñan previstos en normas con rango de Lei. As instalacións reguladas no artigo anterior quedarán suxeitas, ademais, á normativa sobre espectáculos públicos e actividades recreativas, de protección do patrimonio, de protección do medio ambiente e policía de canles, ruídos, urbanística, de accesibilidade e supresión de barreiras, así como calquera outra normativa sectorial que resulte de aplicación, polo que as súas determinacións deberán ser xustificadas acompañando á solicitude de instalación de terraza en espazos de uso público. As cotas tributarias relativas ás taxas reguladas nesta Ordenanza calcularanse aplicando as tarifas que figuran no artigo 7. Non se realiza discriminación segundo a zona en que se produza aproveitamento especial. En base ao estudo económico xustificativo que se adxunta determinouse unha tarifa xeral por metro cadrado e ano á que se propón a aplicación dun numero de ata 11 coeficientes cuxa descrición se detalla no estudo económico. A aplicación destes coeficientes ao prezo base determinado para as dúas zonas establecidas, será potestade dos servizos técnicos municipais e será de aplicaciòn aos distintos epígrafes segundo a súa propia consideración. Coa xustificación do estudo económico adxunto establécense as seguintes tarifas tipo, sempre en parámetros de metro cadrado e ano.66,00 €/ M2/ANO Regula este apartado a taxa pola ocupación do espazo público con mesas, cadeiras, tribunas, tablados e outros elementos análogos con finalidade lucrativa. (terrazas) En caso de existir toldos ou parasoles de protección que delimiten unha superficie superior á delimitada polas mesas e cadeiras, tomarase aquela como base de cálculo. A calquera outro aproveitamento que fose autorizado polo Concello sen que apareza explicitamente contemplado nestas tarifas deberá aplicarse a tarifa correspondente ao aproveitamento que máis se lle asemelle pola súa natureza. Cando se utilicen procedementos de licitación pública, o importe da taxa virá determinado polo valor económico da proposición sobre a que recaia a concesión, autorización ou adxudicación. O período impositivo a que se referirán as cotas das diferentes taxas reguladas nesta ordenanza será o seguinte: Para os aproveitamento sinalados, o período impositivo coincidirá co ano natural. As taxas reguladas na presente ordenanza devengaranse no momento en que se inicie o uso privativo ou o aproveitamento especial, aplicándose para a determinación de cotas os seguintes criterios: • No caso de que, previamente a iniciar o uso exclusivo ou o aproveitamento especial do dominio público fose preciso executar obras, o pagamento producirase desde a data de final das referidas obras. • As altas fornecerán efectos desde o día de inicio do aproveitamento. • As baixas fornecerán efectos desde o día de cesamento do aproveitamento que figure na autorización, salvo que os servizos técnicos municipais determinen outra data distinta do cesamento. • As baixas relativas a aproveitamento sinalados presentadas durante o primeiro mes do período impositivo, causarán efectos na data de finalización do período impositivo anterior. No momento da presentación de solicitudes de licenzas por usos privativos ou aproveitamento especiais, os suxeitos pasivos ingresarán por autoliquidación o importe das taxas que correspondan segun o disposto nos artigos 6 e 7 desta Ordenanza, referidas ao exercicio corrente, salvo que os servizos técnicos municipais xestores do servizo, por motivos debidamente xustificados, autoricen a súa autoliquidación en calquera momento posterior á tramitación do expediente. No caso de que, previamente a iniciarse a ocupación do dominio público fose preciso realizar obras, a autoliquidación efectuarase á finalización das mesmas e antes de iniciarse o aproveitamento. Se, para os seguintes períodos impositivos continuase a utilización privativa ou o aproveitamento especial do dominio público as liquidacións poderán ser incluídas nun Padrón periódico con sistema de cobranza por recibos para os que se publicará o período voluntario de cobranza. Se o tempo solicitado non resultara suficiente, deberán formular, con anterioridade ao seu vencemento, solicitude de continuación co aproveitamento e autoliquidación complementaria. En todo caso, a efectos das competencias de inspección e control sobre o estado da vía pública por parte dos Servizos Técnicos Municipais, os solicitantes estarán obrigados a formular a baixa do aproveitamento. De non formularse esta baixa, o concello poderá requirir o pago das taxas devindicadas xunto coas recargas e sancións tributarias procedentes. Do mesmo xeito, a Alcaldía poderá impoñer a correspondente sanción por infracción de norma regulamentaria. Tratándose de concesións de novos aproveitamentos, por ingreso directo na Tesourería Municipal ou en entidade bancaria na conta a nome do Concello, pero sempre antes de retirar a correspondente licenza. Este ingreso terá carácter de depósito previo, consonte co disposto non artigo 26.1. a) do Texto refundio da Lei Reguladora das Facendas Locias quedando elevado a definitivo ao conceder a licenza correspondente. Cando se liquide polo Concello no de aproveitamentos non autorizados, unha vez aprobada a liquidación pola Alcaldía e notificada ó interesado, nesa notificación deberán consignarse os medios de impugnación que poidan interpoñerse e os órganos ante os que terán que ser interpostos, así como o período voluntario de cobranza. Responderán solidariamente das obrigas tributarias do suxeito pasivo establecidas nesta Ordenanza as persoas físicas ou xurídicas a que se refiren os artigos 38.1 e 39 da Lei Xeral Tributaria ou cotitulares das herdanzas, comunidades de bens e demais entidades que, carentes de personalidade xurídica constitúan unha unidade económica ou un patrimonio separado, susceptible de imposición, responderán solidariamente e en proporción ás súas respectivas participacións das obrigas tributarias de ditas entidades. Serán responsables subsidiarios das infraccións simples e da totalidade da débeda tributaria no caso de infraccións graves cometidas por persoas xurídicas, os administradores daquelas que non realicen os actos necesarios da súa competencia, para cumpri-las obrigas tributarias infrinxidas, consintan o incumprimento por aqueles que dependan deles ou adopten acordos que fagan posibles as infraccións. Os referidos administradores responderán subsidiariamente das obrigas tributarias que estean pendentes de cumprimentar polas persoas xurídicas que fosen destituídas nas súas actividades. Os síndicos, interventores ou liquidadores de quebras, concursos, sociedades e entidades en xeral, serán responsables subsidiarios cando por mala fe non realicen as xestións necesarias para o total cumprimento das obrigas tributarias producidas con anterioridade ás referidas situacións e que sexan imputables ós respectivos suxeitos pasivos.1. As instalacións ás que fai referencia o artigo 2 da presente ordenanza, están suxeitas ao outorgamento de licenza pola administración municipal, que esixirá a previa presentación de instancia que leva implícita a solicitude de ocupación do dominio público, correspondendo esta atribución á Alcaldía, consonte coa lexislación de réxime local aplicable.2. A licenza sinalará, no seu caso, os condicionamentos necesarios derivados da propia natureza do carácter da autorización e dos seus efectos sobre os restantes usos das vías públicas afectadas. A licenza de autorización outorgarase de acordo coa normativa reguladora en materia de espectáculos públicos e actividades recreativas, de seguranza cidadá, de accesibilidade, de regulación integrada de actividades económicas, de réxime local e do réxime do solo e, no seu caso, de acordo coas previsións da ordenanza que regule esta materia. O procedemento de resolución das licenzas urbanísticas e de actividades axustarase ao prevido na lexislación de réxime local e na de espectáculos públicos e actividades recreativas, correspondendo a competencia para resolver estes actos á Alcaldía.3. A licenza de autorización dos aproveitamentos regulados nesta ordenanza outorgarase individualmente 4. As licenzas serán revogables en calquera momento por motivos de interese xeral derivados da propia ordenación e deseño do espazo urbano, da seguridade pública ou da accesibilidade universal. En ningún caso entenderanse adquiridas por acto presunto licenzas en contra da lexislación, da ordenación urbanística, desta ordenanza, nin aquelas polas que se transfiran á persoa solicitante facultades relativas ao dominio público. Para estes efectos clasifícanse todas as vías coa mesma categoría Esta ordenanza entrará en vigor o día da súa publicación no Boletín Oficial da Provincia e comezará a aplicarse o 1 de xaneiro do 2021, permanecendo en vigor en tanto non se acorden a súa modificación ou derrogación expresas. Cabanas, 21 de decembro de 2020 O alcalde, Carlos Ladra Brage